**24. srpska divizija NOVJ** formirana je 10. juna 1944. godine na području Jablanice u Pustoj reci. Pri osnivanju u njen sastav su ušle Jedanaesta i Sedamnaesta srpska brigada NOVJ, a uskoro su ušle i Trinaesta (13. juna) i Petanesta srpska brigada NOVJ (20. juna). Krajem novembra, iz njenog sastava izišla je Petnaesta brigada. Divizija je isprva nosila naziv **Četvrta srpska divizija**.

Prilikom formiranja, divizija je imala oko 2000, a 28. februara 1945. 9185 boraca. 

Do 6. septembra 1944, divizija je bila pod komandom Glavnog štaba NOV i PO Srbije, potom u sastavu Trinaestog srpskog korpusa.

Borbeni put divizije
--------------------

Artiljerija 24. srpske divizije NOVJ, sprema se da tuče položaje Bugara kod Lebana, juli 1944.
Značajnije borbe vodila je u junu sa bugarskom 27. divizijom na planini Radanu, kod Petrovca, Rasovice, u kojima je razbila jedan bugarski puk. Krajem juna i početkom jula vodila je borbe sa delovima Južnomoravske i Rasinsko-topličke grupe korpusa JVuO. 

Za vreme Topličko-jablaničke operacije u julu, zajedno sa 21. srpskom divizijom primila je glavni teret borbe u borbama sa Četvrtom grupom jurišnih korpusa JVuO, delovima Srpske državne straže i delovima bugarske 27. divizije. Potukla je i većim delom zarobila snage bugarskog 123. puka u selu Prekopčelici.

Posle ove operacije, divizija je dejstvovala u prostoru Lebana, na komunikaciji Leskovac–Vranje i Leskovac–Lebane, i do početka septembra vodila je borbe s nemačkim jedinicama grupe armija E, naročito u Grdeličkoj klisuri, kod Doljevca i Leskovca koji je 30. avgusta i 19./20. septembra napadala, prodrla u grad, ali se oba puta povukla.

Za vreme izvođenja Niške operacije dejstvovala je zapadno od Niša. Sa 47. srpskom divizijom na liniji Doljevac–Mramor uz podršku artiljerije Bugarske tenkovske brigade vodila je 12. oktobra teške borbe protiv glavnine 7. SS divizije „Princ Eugen", a 14. oktobra u sadejstvu s istim jedinicama i uz podršku avijacije Crvene armije, potpuno je razbijena glavnina nemačke 7. SS divizije na prostoru Mramor–Jug-Bogdanovac, pri čemu su zaplenjene velike količine ratnog materijala.

U Kosovskoj operaciji, divizija je dejstvovala na desnom krilu rasporeda i istakla se u borbama na liniji Ugljarski krš–Krtinjak–Tačevac i zauzimanjem Bajgore od 23. do 28. oktobra.

Od 3. decembra 1944, divizija je stavljena pod komandu Glavnog štaba NOV i PO Srbije i čistila je na Kosovu teren od balista i drugih albanskih neprijateljskih snaga. Od marta 1945, postala je rezerva Generalštaba JA.

Literatura
----------


|  |  |
| --- | --- |
| Partizanska spomenica 1941. | Portal NOBSegment isključivo posvećen **Narodnooslobodilačkoj borbi.** |

* **Vojna enciklopedija** (knjiga druga). Beograd 1971. godina.

Spoljašnje veze
---------------

* Vojska.net: 24th Serbian Division (Dvadesetčetvrta srpska divizija) (`en`)

| * p
* r
* u
Flag of Socijalistička Federativna Republika Jugoslavija Armije, korpusi i divizije Narodnooslobodilačke vojske Jugoslavije Flag of Socijalistička Federativna Republika Jugoslavija |
| --- |
| Armije | 
 Prva armija  **•**  Druga armija  **•**  Treća armija  **•**  Četvrta armija  |
| Korpusi | 
 1. proleterski  **•**  2. udarni  **•**  3. bosanski  **•**  4. hrvatski  **•**  5. bosanski  **•**  6. slavonski  **•**  7. slovenački  **•**  8. dalmatinski  **•**  9. slovenački  **•**  10. zagrebački  **•**  11. hrvatski  **•**  12. vojvođanski  **•**  13. srpski  **•**  14. srpski  **•**  15. makedonski  **•**  16. makedonski  **•**  Bregalničko-strumički  **•**  Korpus narodne odbrane Jugoslavije  |
| Divizije | 
 1. proleterska  **•**  2. proleterska  **•**  3. udarna  **•**  4. krajiška  **•**  5. krajiška  **•**  6. lička  **•**  7. banijska  **•**  8. kordunaška  **•**  9. dalmatinska  **•**  10. krajiška  **•**  11. krajiška  **•**  12. slavonska  **•**  13. primorsko-goranska  **•**  14. slovenačka  **•**  15. slovenačka  **•**  16. vojvođanska  **•**  17. istočnobosanska  **•**  18. slovenačka  **•**  19. severnodalmatinska  **•**  20. dalmatinska  **•**  21. srpska  **•**  22. srpska  **•**  23. srpska  **•**  24. srpska  **•**  25. srpska  **•**  26. dalmatinska  **•**  27. istočnobosanska  **•**  28. slavonska  **•**  29. hercegovačka  **•**  30. slovenačka  **•**  31. slovenačka  **•**  32. zagorska  **•**  33. hrvatska  **•**  34. hrvatska  **•**  35. lička  **•**  36. vojvođanska  **•**  37. sandžačka  **•**  38. istočnobosanska  **•**  39. krajiška  **•**  40. slavonska  **•**  41. makedonska  **•**  42. makedonska  **•**  43. istarska  **•**  45. srpska  **•**  46. srpska  **•**  47. srpska  **•**  48. makedonska  **•**  49. makedonska  **•**  50. makedonska  **•**  51. makedonska  **•**  Kumanovska  **•**  51. vojvođanska  **•**  52. kosovsko-metohijska  **•**  53. srednjobosanska  *vazduhoplovne divizije* — 11. lovačka i 42. jurišna  |